
22-TA-3035: Noteikumu projekts (Jauns)
Bērnu aizsardzības centra maksas pakalpojumu cenrādis
	Nr.p.k.
	Saskaņošanai nosūtītā projekta redakcija

	Apstrādes informācija
	Galīgā redakcija

	1.
	Noteikumu projekts
 Valsts bērnu tiesību aizsardzības inspekcijas maksas pakalpojumu cenrādis
	Iebildums (TM - 11.05.2023.)
Ievērojot, ka Ministru kabineta noteikumu projekta "Valsts bērnu tiesību aizsardzības inspekcijas maksas pakalpojumu cenrādis" (22-TA-3035; turpmāk – cenrāža projekts) anotācijā skaidrots, ka tā izstrādes nepieciešamība izriet no Ministru kabineta noteikumu projekta "Kārtība, kādā tiek izvērtēta par vardarbību sodītas personas atbilstība darbam, brīvprātīgajam darbam vai pakalpojuma sniegšanai bērnu iestādēs un pasākumos" (21-TA-1498; turpmāk – noteikumu projekts), kas šobrīd vēl ir saskaņošanas stadijā, lūdzam nodrošināt, ka cenrāža projekts stājas spēkā vienlaikus ar noteikumu projektu.
Piedāvātā redakcija
-
	Ņemts vērā
Papildināta anotācijas 4.2. sadaļa:
Virzot noteikumu projektu uz Valsts kanceleju izskatīšanai Ministru kabineta sēdē, noteikumu projekts "Valsts bērnu tiesību aizsardzības inspekcijas maksas pakalpojumu cenrādis” un noteikumu projekts “Kārtība, kādā tiek izvērtēta par vardarbību sodītas personas atbilstība darbam, brīvprātīgajam darbam vai pakalpojuma sniegšanai bērnu iestādēs un pasākumos” (21-TA-1498) ir skatāms un publicējams oficiālajā laikrakstā “Latvijas vēstnesis” vienlaicīgi, tā nodrošinot, ka iepriekš norādītie noteikumu projekti stājas spēkā vienlaicīgi.
	 Bērnu aizsardzības centra maksas pakalpojumu cenrādis

	2.
	Noteikumu projekts
2. Valsts bērnu tiesību aizsardzības inspekcija maksas pakalpojumus sniedz saskaņā ar cenrādi (​pielikumu).
	Iebildums (TM - 11.05.2023.)
Informējam, ka atbilstoši Ministru kabineta 2011. gada 3. maija noteikumu Nr. 333 "Kārtība, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodika un izcenojumu apstiprināšanas kārtība" 17. punktam Ministru kabineta noteikumos par maksas pakalpojumu cenrādi var norādīt maksāšanas kārtību, atvieglojumus, to piemērošanas nosacījumus un citus īpašos nosacījumus. Ievērojot, ka no cenrāža projekta nav saprotams, kā tiek veikta cenrāža projekta pielikumā minētā maksas pakalpojuma apmaksa, lūdzam atbilstoši papildināt projektu.
Piedāvātā redakcija
-
	Ņemts vērā
Noteikumu projekts papildināts ar 4.punktu, paredzot kārtību kādā tiek veikta maksas pakalpojuma apmaksa. 
	2. Bērnu aizsardzības centrs maksas pakalpojumus sniedz saskaņā ar cenrādi (​pielikumu).

	3.
	Anotācija (ex-ante)
1. Tiesību akta projekta izstrādes nepieciešamība
	Iebildums (FM - 12.05.2023.)
Lūdzam pievienot maksas pakalpojuma izcenojuma aprēķinu.
Piedāvātā redakcija
-
	Ņemts vērā
Pievienots maksas pakalpojuma izcenojuma aprēķins.
	1. Tiesību akta projekta izstrādes nepieciešamība

	4.
	Anotācija (ex-ante)
1.2. Mērķis
	Iebildums (TM - 11.05.2023.)
Cenrāža projekta anotācijas 1.2. sadaļā skaidrots, ka cenrāža projekts noteic Valsts bērnu tiesību aizsardzības inspekcijas (turpmāk – inspekcija) sniegto maksas pakalpojumu cenrādi un maksāšanas kārtību. Vēršam uzmanību, ka cenrāža projekts neparedz cenrāža projektā noteikto maksas pakalpojumu apmaksas kārtību.

Ievērojot minēto, lūdzam precizēt cenrāža projekta 1.2. sadaļu atbilstoši cenrāža projektam vai papildināt cenrāža projektu ar tajā noteikto maksas pakalpojumu apmaksas kārtību.
Piedāvātā redakcija
-
	Ņemts vērā
Noteikumu projekts papildināts ar 4.punktu, paredzot kārtību kādā tiek veikta pakalpojuma apmaksa.
	1.2. Mērķis

	5.
	Anotācija (ex-ante)
1.3. Pašreizējā situācija, problēmas un risinājumi
	Iebildums (TM - 11.05.2023.)
Informējam, ka saskaņā ar Ministru kabineta 2021. gada 7. septembra noteikumu Nr. 611 "Valsts bērnu tiesību aizsardzības inspekcijas nolikums" 1. punktu inspekcija ir labklājības ministra pārraudzībā esoša tiešās pārvaldes iestāde, kas nodrošina normatīvo aktu ievērošanas uzraudzību un kontroli bērnu un aizgādnībā esošu personu tiesību un interešu aizsardzības un bāriņtiesu darbības jomā. Tādējādi nav saprotams, uz kādām inspekcijas funkcijām attiecināms cenrāža projekta anotācijas 1.3. sadaļas pēdējā rindkopā norādītais, ka inspekcija veic deleģētus valsts pārvaldes uzdevumus. Vēršam uzmanību, ka valsts pārvaldes uzdevumu deleģēšanas pamatnoteikumi regulēti Valsts pārvaldes iekārtas likuma V nodaļā, no kā neizriet, ka šajā gadījumā varētu būt runa par deleģētajiem valsts pārvaldes uzdevumiem.

Ievērojot minēto, lūdzam atbilstoši papildināt vai svītrot cenrāža projekta anotācijas 1.3. sadaļas pēdējo rindkopu.
 
Piedāvātā redakcija
-
	Ņemts vērā
Precizēta anotācijas 1.3. sadaļas pēdējā rindkopa:

Pievienotās vērtības nodoklis pakalpojumiem netiks piemērots saskaņā ar Pievienotās vērtības nodokļa likuma 3. panta astoto daļu, kura noteic, ka publiskas personas, kā arī privātpersonas, kuras saskaņā ar valsts pārvaldes iekārtas likumu pilda tām deleģētus vai ar pilnvarojumu nodotus valsts pārvaldes uzdevumus, neuzskata par nodokļa maksātājiem attiecībā uz darbībām vai darījumiem, kuros tās iesaistās valsts pārvaldes funkciju vai uzdevumu pildīšanā.

 
	1.3. Pašreizējā situācija, problēmas un risinājumi

	6.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Iebildums (FM - 27.10.2023.)
Noteikumu projekta 3.punkts paredz, ka no samaksas par pakalpojumu, uzrādot attiecīgu statusu apliecinošu dokumentu, atbrīvo personu, kurai normatīvajos aktos sociālās palīdzības jomā noteiktajā kārtībā ir piešķirts trūcīgas vai maznodrošinātas mājsaimniecības statuss. Līdz ar to lūdzam anotācijas 3.sadaļas 6.2.apakšpunktā sniegt informāciju, kādu Labklājības ministrijai piešķirto valsts budžeta līdzekļu ietvaros tiks nodrošināta iesniegumu izskatīšanai paredzēto izdevumu segšana.
Piedāvātā redakcija
-
	Ņemts vērā
Papildināta anotācijas 3. sadaļas 6.2. apakšpunkts:

"Noteikumu projekta 3. punkts paredz, ka no samaksas par pakalpojumu, uzrādot attiecīgu statusu apliecinošu dokumentu, atbrīvo personas, kurai normatīvajos aktos sociālās palīdzības jomā noteiktajā kārtībā ir piešķirts trūcīgas vai maznodrošinātas mājsaimniecības statuss. Gadījumā, ja persona iestājoties noteikumu projektā norādītajiem priekšnosacījumiem būs atbrīvota no samaksas par pakalpojumu, Bērnu aizsardzības centrs pakalpojumu nodrošinās apakšprogrammai 22.01.00 “Bērnu aizsardzības centra darbības nodrošināšana” plānoto līdzekļu ietvaros. "
	3. Tiesību akta projekta ietekme uz valsts budžetu un pašvaldību budžetiem

	7.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Iebildums (FM - 27.10.2023.)
Ņemot vērā, ka šobrīd jau tiek sagatavots likumprojekts “Par valsts budžetu 2024.gadam un budžeta ietvaru 2024., 2025. un 2026.gadam”, nepieciešams precizēt anotācijas 3.sadaļas 6.2.apakšpunkta otrajā rindkopā norādīto, ka Labklājības ministrija sagatavos un iesniegs attiecīgu priekšlikumu pamatbudžeta bāzes ieņēmumu un izdevumu 2024.-2026.gadam precizēšanai apakšprogrammā 22.01.00 „Valsts bērnu tiesību aizsardzības inspekcija un bērnu uzticības tālrunis”.
Piedāvātā redakcija
-
	Ņemts vērā
Prcizēts anotācijas 3.sadaļas 6.2.apakšpunkta otrā (trešā) rindkopa: “Labklājības ministrija, pēc Ministru kabineta noteikumu projekta, apstiprināšanas, 2024.gadā normatīvajos aktos paredzētajā kārtībā sagatavos un iesniegs priekšlikumu Finanšu ministrijā ieņēmumu no maksas pakalpojumiem un citiem pašu ieņēmumiem un attiecīgajiem izdevumiem palielināšanai 2024.gadam 551,00 euro apmērā (t.sk.: atlīdzībai 478,00 euro, precēm un pakalpojumiem 68,00 euro, un pamatkapitāla veidošanai 5,00 euro) pamatbudžeta apakšprogrammā 22.01.00 „ Bērnu aizsardzības centra darbības nodrošināšana”, kā arī sagatavos uz iesniegs attiecīgu priekšlikumu pamatbudžeta bāzes ieņēmumu un izdevumu 2025.-2027.gadam precizēšanai apakšprogrammā 22.01.00 „ Bērnu aizsardzības centra darbības nodrošināšana”.
	3. Tiesību akta projekta ietekme uz valsts budžetu un pašvaldību budžetiem

	8.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Iebildums (FM - 12.05.2023.)
Ņemot vērā, ka Bērnu tiesību aizsardzības likuma 72.panta piektās daļas 1.punkta jaunā redakcija ir spēkā no 2021.gada 8.decembra, lūdzam papildināt anotācijas 3.sadaļas 6.2.apakšpunktu, norādot, cik 2022.gadā bija izvērtēti personu iesniegumi, kuri atbilst Bērnu tiesību aizsardzības likuma 72.panta piektās daļas 1.punktā norādītajiem priekšnoteikumiem, un kādu finanšu resursu ietvaros tas tika nodrošināts. Vienlaikus lūdzam sniegt skaidrojumu, uz kādiem pieņēmumiem balstās LM prognoze, ka 2023.gadā un turpmāk ik gadu tiks izskatīti pieci personu iesniegumi.
Piedāvātā redakcija
-
	Ņemts vērā
Papildināts anotācijas 3. sadaļas 6.2.apakšpunkts.
	3. Tiesību akta projekta ietekme uz valsts budžetu un pašvaldību budžetiem

	9.
	Anotācija (ex-ante)
1.1. Pamatojums
	Priekšlikums (FM - 12.05.2023.)
Lūdzam anotācijas 1.sadaļas 1.1.apakšpunktā “Pamatojums” norādīt Ministru kabineta 2011.gada 3.maija noteikumu “Kārtība, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodika un izcenojuma apstiprināšanas kārtība” numuru, t.i. Nr.333.
Piedāvātā redakcija
-
	Ņemts vērā
Precizēts anotācijas 1. sadaļas 1.1. apakšpunkts norādot Ministru kabineta 2011.gada 3.maija noteikumu “Kārtība, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodika un izcenojuma apstiprināšanas kārtība” numuru, t.i. Nr.333.
	1.1. Pamatojums

	10.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (FM - 12.05.2023.)
Noteikumu projekts paredz vienu maksas pakalpojumu, proti, par iesnieguma izvērtēšanu, vai atļauja strādāt, veikt brīvprātīgo darbu, sniegt pakalpojumu personai, kas bijusi sodīta par noziedzīga nodarījuma izdarīšanu saistībā ar vardarbību vai vardarbības piedraudējumu, nekaitēs bērnu interesēm.

Savukārt no noteikumu projekta anotācijas sadaļas "Risinājuma apraksts" izriet, ka noteikumu projekts ir izstrādāts, lai nodrošinātu vienotu izmaksu aprēķinu, veicot personu iesniegumu izvērtēšanu un lēmumu pieņemšanu par atļauju personām ieņemt noteiktus amatus bāriņtiesā un strādāt/veikt brīvprātīgo darbu/sniegt pakalpojumu, pamatojoties uz noslēgto vienošanos iestādēs, kur uzturas bērni. Lūdzam anotācijā tomēr konkretizēt, uz kādu personu iesniegumiem tas attiecas, lai nerastos pārpratums, ka uz visām.

 
Piedāvātā redakcija
-
	Ņemts vērā
Precizēta anotācijas 1. sadaļa 1.3."Pašreizējā situācija, problēmas un risinājumi" 
	1.3. Pašreizējā situācija, problēmas un risinājumi

	11.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Priekšlikums (FM - 27.10.2023.)
Lūdzam precizēt anotācijas 3.sadaļas 6.2.apakšpunkta trešo rindkopu, svītrojot vārdus “finanšu resurss”, vārda “apakšprogramma” vietā lietojot vārdu “apakšprogrammas”, kā arī aiz apakšprogrammas nosaukuma lietojot vārdus “plānoto līdzekļu”.
Piedāvātā redakcija
-
	Ņemts vērā
Precizēta anotācijas 3. sadaļas 6.2. apkšpunkts, svītroti vārdi “finanšu resurss”, vārda “apakšprogramma” vietā lietots vārds “apakšprogrammas”, kā arī aiz apakšprogrammas nosaukuma lietoti vārdi “plānoto līdzekļu”
	3. Tiesību akta projekta ietekme uz valsts budžetu un pašvaldību budžetiem

	12.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Priekšlikums (FM - 27.10.2023.)
Atkārtoti lūdzam anotācijas 3.sadaļas 6.2.apakšpunktā precizēt LM pamatbudžeta 22.01.00 apakšprogrammas nosaukumu, lietojot nosaukumu “Valsts bērnu tiesību aizsardzības inspekcija un bērnu uzticības tālrunis”. Vienlaikus, ņemot vērā, ka ar 01.01.2024. minētās apakšprogrammas nosaukums mainīts uz “Bērna aizsardzības centra darbības nodrošināšana” attiecīgi papildināma anotācija.
Piedāvātā redakcija
-
	Ņemts vērā
Precizēta anotācijas 3. sadaļas 6.2. apakšpunkts:
"Pamatojoties uz grozījumiem Bērnu tiesību aizsardzības likumā no 2024. gada 1. janvāra Valsts bērnu tiesību aizsardzības inspekcijas nosaukums tiek mainīts, aizstājot to ar jaunu nosaukumu  “Bērnu aizsardzības centrs”, līdz ar to tiek mainīts apakšprogrammas 22.01.00 “Valsts bērnu tiesību aizsardzības inspekcija un bērnu uzticības tālrunis” nosaukums uz jaunu nosaukumu - apakšprogramma 22.01.00 “Bērnu aizsardzības centra darbības nodrošināšana”."
	3. Tiesību akta projekta ietekme uz valsts budžetu un pašvaldību budžetiem

	13.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Priekšlikums (FM - 27.10.2023.)
Atbilstoši anotācijas 3.sadaļas 6.2.apakšpunktā un 1.pielikumā norādītajai informācijai Valsts bērnu tiesību aizsardzības inspekcija gadā plāno izskatīt 5 iesniegumus par atļauju strādāt par tehnisko darbinieku personai, kas bijusi sodīta par tīša noziedzīga nodarījuma izdarīšanu, plānojot finansējumu gadā 551 euro apmērā. Ņemot vērā, ka līdz 2023.gada beigām ir palikuši 2 mēneši, aicinām izvērtēt 2023.gadā norādīto finansējuma apmēru.
Piedāvātā redakcija
-
	Ņemts vērā
Ņemot vērā, ka noteikumu projektu plānots apstiprināt Ministru kabinetā 2023. gada beigās, pēc noteikumu projekta apstiprināšanas līdz 2023. gada beigām netiek plānoti ieņēmumi no maksas pakalpojumiem un citiem pašu ieņēmumiem  un attiecīgie izdevumi par iesniegumu no personām, kuras atbilst Bērnu tiesību aizsardzības likuma 72. panta piektās daļas 1. punkta nosacījumiem, izvērtējumu.
	3. Tiesību akta projekta ietekme uz valsts budžetu un pašvaldību budžetiem

	14.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Priekšlikums (FM - 12.05.2023.)
Lūdzam anotācijas 3.sadaļas 6.2.apakšpunktā precizēt pamatbudžeta apakšprogrammas nosaukumu, lietojot nosaukumu “Valsts bērnu tiesību aizsardzības inspekcija un bērnu uzticības tālrunis”.
 
Piedāvātā redakcija
-
	Ņemts vērā
Precizēta anotācijas 3.sadaļas 6.2.apakšpunktā norādītās pamatbudžeta apakšprogrammas nosaukums, lietojot nosaukumu "Valsts bērnu tiesību aizsardzības inspekcija un bērnu uzticības tālrunis". 
	3. Tiesību akta projekta ietekme uz valsts budžetu un pašvaldību budžetiem

	15.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Priekšlikums (FM - 12.05.2023.)
Lūdzam anotācijas 3.sadaļas 6.2.apakšpunktā norādītās summas izteikt veselos euro.
 
Piedāvātā redakcija
-
	Ņemts vērā
Precizēts anotācijas 3.sadaļas 6.2. apakšpunkts summas izsakot veselos euro.
	3. Tiesību akta projekta ietekme uz valsts budžetu un pašvaldību budžetiem

	16.
	Anotācija (ex-ante)
Pielikumi
	Priekšlikums (FM - 27.10.2023.)
Lūdzam anotācijas 1.pielikuma tabulas “Valsts bērnu tiesību aizsardzības inspekcijas maksas pakalpojuma izcenojuma aprēķins” sadaļā “Netiešās izmaksas” precizēt lietvedim norādīto amata saimi un līmeni atbilstoši MK 26.04.2022. noteikumiem Nr.262 “Valsts un pašvaldību institūciju amatu katalogs, amatu klasifikācijas un amatu apraksta izstrādāšanas kārtība”. Vienlaikus nepieciešams norādīt darbinieka, kurš veic rēķinu sagatavošanu, apmaksas kontroli, sagatavotāja informēšanu, amatu, amata saimi, līmeni, grupu un atlīdzības apmēru atbilstoši augstāk minētajiem MK noteikumiem.
Piedāvātā redakcija
-
	Ņemts vērā
Precizēts 1. pielikuma tabulas “Valsts bērnu tiesību aizsardzības inspekcijas maksas pakalpojuma izcenojuma aprēķins” sadaļā “Netiešās izmaksas” lietvedim norādītā amata saime un līmenis atbilstoši MK 26.04.2022. noteikumiem Nr.262 “Valsts un pašvaldību institūciju amatu katalogs, amatu klasifikācijas un amatu apraksta izstrādāšanas kārtība”. Precizēts darbinieka, kurš veic rēķinu sagatavošanu, apmaksas kontroli, sagatavotāja informēšanu, amats, amata saime, līmenis, grupa un atlīdzības apmērs atbilstoši augstāk minētajiem MK noteikumiem.
	Pielikumi

	17.
	Anotācija (ex-ante)
Pielikumi
	Priekšlikums (FM - 27.10.2023.)
Lūdzam precizēt anotācijas 2.pielikuma tabulas “Izdevumi telpu īrei un komunālajiem pakalpojumiem” ailes “Rādītājs (materiālās/izejvielas nosaukums, atlīdzība un citi izmaksu veidi)” EKK2220 sniegto aprēķinu atbilstoši viena pakalpojuma izmaksām 0,39 euro apmērā.
Piedāvātā redakcija
-
	Ņemts vērā
Precizēts anotācijas 2.pielikuma tabulas “Izdevumi telpu īrei un komunālajiem pakalpojumiem” ailes “Rādītājs (materiālās/izejvielas nosaukums, atlīdzība un citi izmaksu veidi)” EKK2220 sniegtais aprēķins atbilstoši viena pakalpojuma izmaksām 0,39 euro apmērā.
	Pielikumi

	18.
	Anotācija (ex-ante)
Pielikumi
	Priekšlikums (FM - 27.10.2023.)
Lūdzam anotācijas 3.pielikuma tabulā, kurā sniegts aprēķins izdevumiem telekomunikācijām, aizstāt tabulas ailē vārdus “Summa minūtē bez PVN”  ar vārdiem “Summa minūtē ar PVN”.
Piedāvātā redakcija
-
	Ņemts vērā
Anotācijas 3.pielikuma tabulā, kurā sniegts aprēķins izdevumiem telekomunikācijām, ailē “Summa minūtē bez PVN”  aizstāta ar vārdiem “Summa minūtē ar PVN”.
	Pielikumi



